ગરબાડા. ગરબાડા તાલુકાના નેલસુર ગામે આવેલ ઘાંટી ફ. પ્રા.શાળા ખાતે તા.24ના રોજ સ્ટાફ તરફથી તિથિ ભોજન ગામના સરપંચ રૂપાભાઇ પરમારની ઉપસ્થિતિમાં ખાસ મહેમાન તરીકે ભુતવડ શાળાના આચાર્ય કિરણસિંહ ચાવડા, સી.આર.સી. કો.ઓ. આંબલી મુકેશ ભુરીયા, એસ.એમ.સી. અધ્યક્ષ માવી શનુભાઇ તથા એસ.એમ.સી. સભ્યોની હાજરીમાં આપવામાં આવ્યું હતું. શાળામાં 100 ટકા આદિવાસી બાળકોને મિષ્ઠાનનો અનુભવ થાય તે માટે શાળાના આચાર્ય જિગ્નેશ રોઝની દોરવણી અને માર્ગદર્શન હેઠળ શાળાના સ્ટાફ શિક્ષક મિત્રોએ પોતાના ફાળાથી શાળામાં અભ્યાસ કરતાં ધો. 1 થી 8ના 650 બાળકો માટે દાળ, ભાત, શાક, પુરી, બુંદી જેવુ મિષ્ઠાન આપી તિથિ ભોજન આપવામાં આવ્યું હતું. શાળાના શિક્ષકોએ જાતે પિરસી બાળકોને ભોજનનો આનંદ માણ્યો હતો.